***Pose*** er en amerikansk dramaserie på TV-kanalen FX. Serien ble skapt av Ryan Murphy, Brad Falchuk og Steven Canals, og pilotepisoden hadde premiere 3. juni 2018. I Norge er den første sesongen tilgjengelig på strømmetjenesten HBO. FX har annonsert planer om å produsere en ny sesong med premiere i 2019.

Handlingen er lagt til New York på slutten av 1980-årene. Store deler av serien dreier seg om det skeive ballroom-miljøet, og *Pose* ble promotert som en serie med et rekordstort antall trans og homofile skuespillere. Marie Kleve fra *Dagbladet* roste serien og skrev at den «avler toleranse og forståelse, for den bringer uhorvelig mange flere nyanser til LHBT-miljøet enn vi er vant til å se på skjermen». TV-serien ble nominert til flere Primetime Emmy Awards, blant annet for beste dramaserie.

Handling
--------

### Sesong 1

Transkvinnen Blanca (Mj Rodriguez) bestemmer seg for å forlate de trygge rammene i ballroom-huset «House of Abundance». Blanca er fast bestemt på å starte sitt eget hus i ballroom-miljøet, en subkultur i LHBT-miljøet som er dominert av afro- og latinamerikanere, der «husene» fungerer som selvvalgte familier. En eldre «mamma» eller «pappa» gir husly og moralsk støtte til yngre mennesker i miljøet, som i flere tilfeller har blitt utstøtt av sine biologiske foreldre. Hver uke møtes de ulike husene til klubbkvelder hvor de konkurrerer i drag og posering. Blanca starter sitt eget hus, «House of Evangelista», og får meg seg danseren Damon (Ryan Jamaal Swain) og senere Abundance-medlemmet Angel (Indya Moore). Damon har også ambisjoner om å komme seg inn på en prestisjetung danseskole.

### Sesong 2

Blanca er optimistisk etter at Madonna-låten «Vogue» går til topps på hitlistene, og hun ønsker å starte sin egen manikyrsalong. Pray Tell blir overtalt til å bli med i aktivistgruppen ACT UP, som har som mål å hindre spredningen av aids. Angel prøver seg på modellbransjen, men er bekymret for at noen skal oppdage hennes fødselskjønn. Damon har kommet inn på andreåret på danseskolen, men er på vaklende grunn med kjæresten Ricky (Dyllón Burnside) når han vender hjem fra konsertturneen med R&B-artisten Al B. Sure!. Elektra (Dominique Jackson) forlater Evangelista-klanen for å starte sitt eget hus, Wintour.

Medvirkende
-----------

### Hovedroller

* Mj Rodriguez som Blanca Rodriguez-Evangelista
* Ryan Jamaal Swain som Damon Richards-Evangelista
* Dominique Jackson som Elektra Abundance
* Indya Moore som Angel Evangelista
* Evan Peters som Stan Bowes
* Kate Mara som Patty Bowes
* Billy Porter som Pray Tell
* James Van Der Beek som Matt Bromley
* Charlayne Woodard som Helena St. Rogers
* Dyllón Burnside som Ricky Evangelista
* Hailie Sahar som Lulu Abundance
* Angelica Ross som Candy Abundance
* Angel Bismark Curiel som Martinez «Lil Papi» Evangelista

### Biroller

* Jeremy McClain som Cubby Evangelista
* Jason A. Rodriguez som Lemar Evangelista
* Samantha Grace Blumm som Amanda Bowes
* Jose Gutierez Xtravaganza som dommer
* Kathryn Erbe som Dr. Gottfried
* Johnny Sibilly som Costas
* Tamara M. Williams som Summer
* Christopher Meloni som Dick Ford
* Alexia Garcia som Aphrodite
* Bianca Castro som Veronica

Referanser
----------

1. ↑  Otterson, Joe (12. juli 2018). «‘Pose’ Renewed for Season 2 at FX». *Variety*. Besøkt 3. august 2018.
2. 1 2 3  Kleve, Marie (6. juni 2018). «Sett utenfra handler det om pynt og fjas. Men det er bare halve historien». *Dagbladet*. Besøkt 3. august 2018.

Eksterne lenker
---------------

* (en) *Pose* på Internet Movie Database Rediger på Wikidata

* (en) *Pose* på The Movie Database – TV Rediger på Wikidata

* (en) *Pose* på Rotten Tomatoes Rediger på Wikidata

* (en) *Pose* på Metacritic Rediger på Wikidata